Марко Ганчев
Браво

chitanka.info

Панчо хич не ще да шета.

Връщай празните шишета —

Панчо крие се в кьоше

и си свири на шише.

Да изтупаш и килима,

инак тупаник ще има!

Панчо пак отвръща: „Няма!“.

Тупам ги с килима двама.

Колкото човек му писка,

толкоз Панчо по̀ не иска.

Но веднъж, добре че сам

се разшетал, как, не знам.

Изненадан рекох: „Браво!“.

Панчо втурна се стремглаво

по кьошетата да шета:

грабна празните шишета,

чак им свиреха гърлата

гамата по стъпалата.

После тръсна и килима.

Питах се какво му има,

пък с юмрук и после с двата

се ударих по главата —

ясно ли е вече, главо,

отначало викай „Браво!“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.